**REPUBLIKA HRVATSKA**

**ZADARSKA ŽUPANIJA**

**OSNOVNA ŠKOLA BRAĆE RADIĆ**

**Trg Stjepana radića 1**

**23226 PRIDRAGA**

**Klasa:**

**Urbroj:**

**IZVJEŠĆE**

**O REALIZACIJI GODIŠNJEG PLANA I PROGRAMA RADA**

**ŠKOLE ZA ŠKOLSKU GODINU 2015./2016.**

**I. OPĆI UVJETI**

**A)**

Škola se nalazi u sjevernom dijelu Zadarske županije. Nova školska zgrada, izrađena 2001. godine, nalazi se na čestici zemljišta površine 10.720,00 m. Neto površina je 924,36 m. Nastava je organizirana za učenike iz Pridrage od I.-VIII. razreda. Iako se nastava izvodi u novoj školskoj zgradi uvjeti za rad nisu adekvatni. Naime, nedostaju dvije učionice za niže razrede, informatička učionica i športska dvorana. Prenamjenom prostorija za kuhinju i školsku knjižnicu u dvije manje učionice za niže razrede, te zbornice u informatičku učionicu i jednoga kabineta u zbornicu, organizirali smo rad u jednoj smjeni. Na taj način racionalizirali smo grijanje škole i prijevoz učenika. Većina učenika prevozi se školskim autobusom. Prijevoz učenika uspješno je obavljalo poduzeće Liburnija Zadar. Nadamo se da će se suradnja nastaviti i sljedeće školske godine. Škola je od ove školske godine priključena na tekuću vodu. Isto tako osigurali smo kompletnu pokrivenost u školi signalom za internet što je uvelike olakšalo rad stručne sužbe u školi ali i predmetnim učiteljima suvremeniji način rada u učionicama. Stručna služba i ravnatelj dobili su nove kompjutere. Od sljedeće3 školske godine planiramo uvesti u školu sustav e-dnevnika..

Ishođena je građevinska dozvola za nadogradnju škole s još dodatne dvije učionice i učionice za informatiku. Svjetlarnik na krovu škole je u lošem stanju i pokušati ćemo ga sanirati u što je moguće kraćem roku a najkasnije tijekom radova na nadogradnji škole.

**B)**

Nastava TZK-a odvija se na vanjskom školskom igralištu. Postavljeni su koševi za košarku, golovi za rukomet i mali nogomet. Po potrebi postoji mogućnost postavljanja stupova za igranje odbojke.Nabavili smo stolove za stolni tenis, strunjače i ostala nastavna sredstva potrebna za izvođenje nastave TZK. Međutim, potreba za školskom dvoranom je neophodna, jer se u zimskim uvjetima nastava TZK ne može održavati na vanjskom školskom igralištu. Igralište je većim dijelom ograđeno čvrstom metalnom mrežom.

U školskoj godini 2015./2016. dobili smo od Ministarstva nastavna sredstva i pomagala za kvalitetnije održavanje nastave tjelesne i zdravstvene kulture

Okoliš škole je dobro uređen i svakodnevno se održava. Škola je solidno opremljena nastavnim sredstvima i pomagalima.Naime, pored ostalog svaku učionicu smo opremili DVD playerom i projekcijskim platnom. U predmetnoj i razrednoj nastavi koriste se tri prijenosna računala i LCD projektora.Od informatičke opreme u funkciji su 19 računala, od toga 14 u informatičkoj učionici. Nastavnim sredstvima i pomagalima najslabije su opremljeni kabineti za kemiju i fiziku.

**C)**

U razrednoj nastavi radila su četiri razredna učitelja, jedna učiteljica rimokatoličkog vjeronauka, dvije učiteljice stranoih jezika, te jedan učitelj glazbene kulture. Izbornu nastavu iz vjeronauka i drugog stranog jezika u IV. razredu pohađali su svi učenici.

U predmetnoj nastavi radilo je 14 učitelja. Izborna nastava organizirana je iz vjeronauka, informatike , njemačkog i talijanskog jezika. U školi djeluje zbor te ŠŠK. Nestručno zastupljena nastava bila je iz matematike, fizike.

U školi su zaposleni stručni suradnici pedagoginja i knjižničarka na pola radnog vremena, te psiholog i logoped na ¼ radnog vremena.

Poslove tajnika, blagajnika i voditelja računovodstva obavljle jedna osobe .U školi su još zaposleni domar i dvije spremačice. Od ukupno 28 djelatnika, veći broj njih radi u više škola.

**II. ORGANIZACIJA RADA**

U školskoj godini 2015./2016. nastava je započela 07. rujna 2015. godine . Zadnji dan nastave bio je 10. lipnja 2016. godine.

Nastava se odvijala tijekom dva obrazovna razdoblja. Prvo obrazovno razdoblje trajalo je od 7. rujna do 23. prosinca 2015., a drugo od 11. siječnja do 10. lipnja 2016. godine. Između prvog i drugog obrazovnog razdoblja učenici su imali zimski i proljetni odmor. Realizirano je ukupno 176. nastavnih dana kroz 37

tjedana.

Tijekom kolovoza i rujna izrađen je školski kurikulum te godišnji plan i program rada škole koji je predstavljen na sjednici Učiteljskog vijeća i na sjednici Školskog odbora. Također su izrađeni planovi i programi stručnih suradnika: pedagoga, psihologa, logopeda i knjižničara kao i svih nastavnika i učitelja.

Nastava je organizirana u jutarnjoj smjeni za sve učenike od I. do VIII. razreda. U popodnevnim satima odvijala se nastava iz informatike. Škola ima 8 razrednih odjela. Na početku školske godine nastavu je pohađalo 97 učenika, od toga 47 djevojčice.

U razrednoj nastavi na kraju školske godine imali smo 47 učenika, od toga 19 djevojčica. Predmetnu nastavu pohađalo je 50 učenika, od toga 28 djevojčice.

Nastava je započinjala u 8.00 sati za sve učenike a završavala najkasnije nakon 7. sata. Izborna nastava iz informatike bila je organizirana u suprotnoj smjeni.

**Podaci o broju učenika u razrednim odjelima**

|  |  |  |  |  |
| --- | --- | --- | --- | --- |
| **Razred** | **N** | **Ž** | **M** | **Razrednik** |
| I. | 10 | 3 | 7 | Ana Troskot |
| II. | 16 | 5 | 11 | Zrinka Dijan |
| III. | 9 | 5 | 4 | Zrinka Juko |
| IV. | 12 | 6 | 6 | Nataša Božin |
| **UKUPNO:** | **47** | **19** | **28** |  |
| V. | 15 | 9 | 6 | Božo Bičić |
| VI. | 4 | 3 | 1 | Slavica Oštrić |
| VII. | 14 | 10 | 4 | Marko Klanac |
| VIII. | 17 | 6 | 11 | Marina Knez |
| **UKUPNO:** | **50** | **28** | **22** |  |
| ***SVEUKUPNO:*** | **97** | **47** | **50** |  |

**III. REALIZACIJA NASTAVNOG PLANA I PROGRAMA**

Planovi i programi rada su uspješno realizirani. Škola je solidno opremljena nastavnim sredstvima i pomagalima, što omogućuje izvođenje nastave na suvremen način. Svi naši učenici uspješno su završili razred koji su pohađali.Na popravni ispit na kraju ove nastavne godine bilo je ukupno 5 učenika i to iz engleskog jezika(3 u 7.r. i 2 u 8.r.). Svi su ispravili ocjenu na produžnoj nastavi . Učenika ponavljača nije bilo. Tijekom nastavne godine izrečene su 3 pedagoške mjere. Sve su bile pisane opomene razrednika i i sve su se odnosile na učenike osmog razreda. 20 učenika je pohvaljeno za odličan uspjeh i uzorno vladanje (što od strane UV i RV).

Naši učenici sudjelovali su na natjecanjima iz matematike, geografije, hrvatskog jezika, te na Lidranu. Značajan uspjeh postigli su na županijskom natjecanju iz hrvatskog jezika.

Kontinuirano se vodila briga o sigurnosti učenika i nenasilju. Tijekom cijele školske godine u školi se provodio Školski preventivni program u koji su bili uključeni svi nastavnici, razrednici, kompletna stručna služba i liječnica školske medicine te je održano niz radionica i predavanja za učenike. Isto tako provodio se i program zdravstvenog odgoj, te građanskog odgoja i obrazovanja.

U školi je organizirana izborna nastava iz vjeronauka, informatike te talijanskog i njemačkog jezika. Nastavu iz vjeronauka pohađali su svi učenici škole. Izborna nastava iz informatikae organizirana je od V. do VIII. razreda i pohađalo ju je 98% učenika (samo 1 učenik nije pohađao nastavu informatike). Učenici IV. razreda opredjelili su se za izbornu nastavu iz njemačkog jezika. Tako da je od IV. do VIII. razreda zastupljena je izborna nastava iz talijanskog jezika i njemačkog jezika a pohađalo ju je nešto manje od 92 % učenika. Dodatna i dopunska nastava realizirane su prema planu i programu. Posebno se vodilo računa o individualnim potrebama, sklonostima i mogućnostima svakog učenika.

Učenici V. –VII. razreda bili su na izletu u Splitu sa popratnim sadržajima dok su učenici I. – IV. razreda posjetili otoke Ugljan i Pašman. Što se tiče izvanučionične nawstave učenici nižih razreda bili su u više navrata u Zadru gdje su posjetili Kazalište lutaka, Cinestar, Tvornicu kruha Zadar, Muzej zlata isrebra grada Zadra. Isto tako sudjelovali su i u manifestaciji Staza glagoljaša zajedno sa još nekoliko škola zadarske županije.

Za učenike viših razreda tkđ.j organizirana izvanučionična nastava u Cinestar.

***Uspjeh učenika na kraju šk. god. 2015./2016.***

***Izostanci učenika na kraju šk. god. 2015./2016.***

****

**2015./2016. 2014./2015.**

**UKUPNO 4005 6036**

**OPRAVDANO 3976 5979**

**NEOPRAVDANO 29 57**

**IV. STRUČNI SURADNICI ŠKOLE**

**GODIŠNJE IZVJEŠĆE RADA PEDAGOGA**

**za školsku godine 2015./2016.**

Tijekom protekle školske godine nastojala sam u potpunosti realizirati predviđeni godišnji plan i program rada pedagoga.

U rujnu, tj. na početku školske godine radila sam na izradi godišnjeg plana i programa rada škole te na kurikulumu. Izradila sam i vlastiti godišnji plan i program rada te vodila računa da i ostali učitelji u roku predaju svoje godišnje planove i programe.

U listopadu započinjem sa provedbom radionica vezanih za školski preventivni program čime su bili obuhvaćeni svi učenici škole. Ova aktivnost se provodila dalje tijekom cijele školske godine ovisno o mogućnostima, tako da je održan cijeli niz radionica sa svim razrednim odjelima.

Kroz studeni provedeno je i praćenje nastave učitelja sa svrhom stjecanja uvida u didaktičko-metodički pristup nastavi i komunikaciji na relaciji učenik-učitelj. Tijekom cijele školske godine surađivala sam i sa liječnicom školske medicine zbog potreba cijepljenja, pregleda ili održavanja prezentacija. Isto tako kontinuirano se radilo sa učenicima i to kroz savjetovanje, individualne razgovore ili pomoć u učenju (bilo da se radi o učenicima s Rješenjima bilo bez njih).

Kontinuirano se pratio uspjeh učenika i velika se pažnja posvećivala onima sa problemima u učenju te su redovito i roditelji pozivani na razgovore. Suradnja sa učiteljima bila je konstantna tijekom cijele školske godine i zajedno se nastojalo rješavati tekuće probleme.

Tijekom drugog polugodišta sudjelovala sam i u organizaciji školskih natjecanja i kao član komisije. Sa osmim razredom održala sam prezentaciji «Kamo nakon osnovne škole» u sklopu profesionalnog usmjeravanja učenika kod upisa u I. razred srednje škole.

Po potrebi i u dogovoru sa razrednicima prisustvovala sam ili vodila roditeljske sastanke kako bi roditelji što bolje bili upućeni u događanja u školi a u svrhu poboljšanja discipline u pojedinim razrednim odjelima. Početkom kalendarske godine bili su i predupisi za I. razred za školsku godinu 2016./2017.

U travnju sam radila na prikupljanju podataka o djeci, te u suradnji sa ostatkom stručne službe i školskom liječnicom obavila testiranje i upis u I razred osnovne škole.

Kao član upisnog povjerenstva za provedbu postupka elektroničkih prijava i upisa u srednje škole u šk. god. 2015./2016. aktivno sam sudjelovala u razgovorima s učenicima i pružala im sve potrebne informacije kako bi im sve bilo dostupno do samih upisa.

Ažurno su se vodile i sve promjene u učeničkim dosjeima. Izrađena je analiza odgojno-obrazovnih rezultata na kraju školske godine te sam radila na Matici OŠ na početku i na kraju nastavne godine.

Novitet u šk. god. 2015./2016. bilo je prisustvo tri pomoćnika u nastavi za učenike 2., 5. i 8. razreda te sam bila u funkciji njihovog koordinatora što je zahtijevalo dodatno bavljenje dokumentacijom ali i prisustvovanje određenim organizacijskim sastancima izvan škole.

Kroz školsaku godinu pokrenute su dvije procjene psihofizičkog stanja djece što je rezultiralo dobivanjem Rješenja učenicima o nastavku daljnjeg školovanja.

Sudjelovala sam na Županijskim aktivima stručnih suradnika – pedagoga dok za međužupanijske i državne stručne skupove u organizaciji Agencije za odgoj i obrazovanje financijske prilike škole nisu to dozvoljavale. Surađivala sam i sa Uredom državne uprave, odjelom za školstvo u Zadarskoj županiji.

Sudjelovala sam i na sjednicama razrednih i učiteljskih vijeća.

Suradnja sa ravnateljem, logopedicom i psihologinjom bila je redovita i uspješna kao i sa svim ostalim djelatnicima škole.

Pridraga, kolovoz 2016. Pedagog: Ivana Kolega, prof.

Stručni suradnik - pedagog

**ŠKOLSKA KNJIŽNICA**

**Izvješće o radu 2015./2016.**

1. **UVJETI RADA**

U školskoj godini 2015./2016. knjižnica je kao i prethodne školske godine radila 6 sunčanih sati dnevno ponedjeljkom, srijedom i svakim drugim petkom od 07:30 do 13:30.

* 1. **Prostor knjižnice**

Knjižnica je i dalje smještena u učiteljski kabinet u prizemlju krila zgrade gdje se nalaze učionice predmetne nastave. Obuhvaća oko 16m2 prostora u kojem su smješteni učenički i učiteljski fond.

* 1. **Namještaj školske knjižnice**

Namještaj ŠK čine 9 metalnih polica, dva radna stola, od kojih je jedan knjižničarev, a drugim se služe korisnici te s 5 stolaca.

* 1. **Oprema školske knjižnice**

Od opreme, ŠK posjeduje: 1 računalo kojim se koristi knjižničar, učitelj i učenici, te zvučnici.

Internet je uveden u studenom 2015. godine.

Knjižnica ne koristi knjižnični softver.

* 1. **Knjižnična građa**

ŠK posjeduje 3 inventarne knjige: zatečena inventarna knjiga u koju su se inventarizirali naslovi iz učeničkog i učiteljskog fonda, nova inventarna knjiga za učiteljski fond te nepravilno vođena inventarna knjiga časopisa.

U zatečenoj inventarnoj knjizi zavedeno je 2306 knjiga, a u knjizi inventara učiteljskog fonda 31 knjiga.

Inventarna knjiga za časopise broji 4 naslova časopisa.

Elektronička i AV građa nabavlja se vrlo rijetko zbog nedostatka sredstava pa broji 45 jedinica neinventarizirane građe.

**OSVRT**

Uvjeti rada knjižnice ne zadovoljavaju propisane standarde prostorno, smještajno, brojem i kvalitetom građe, namještajem, čemu je glavni uzrok nemogućnost premještanja knjižnice u veći prostor te nedostatak novčanih sredstava za obnovu namještaja i fonda (obvezna i slobodna lektira, referentna zbirka, elektronička građa-fond se vrlo sporo obnavlja te stagnira; nedostatna sredstva za nabavu knjižnične građe; opskrbljuje se iz pojedinačnih donacija i skromnoga proračuna). Nabave kupnjom u protekloj školskoj godini nije bilo zbog nedostatka sredstava, ali su inventarizirane dvije nove, darovane knjige.

1. **DJELATNOST KNJIŽNICE**

Djelatnost knjižnice sastavni je dio odgojno-obrazovnog rada škole, a ona obuhvaća odgojno-obrazovnu djelatnost, stručno-knjižničnu i informacijsku djelatnost, informacijsko-referalnu djelatnost te kulturnu i javnu djelatnost.

Školski knjižničar u programu svoga rada oko 45% svog vremena predviđa za odgojno-obrazovne poslove, 30% vremena za stručne knjižnične poslove, a 25% vremena za kulturnu i javnu djelatnost.

* 1. **Odgojno-obrazovni poslovi**

Što se tiče odgojno-obrazovnog rada, uspješno su odrađene gotovo sve planirane aktivnosti u neposrednom radu s učenicima kao i u suradnji s učiteljima; sustavno upoznavanje učenika s knjigom i ostalom knjižničnom građom, stručna pomoć učenicima u izboru knjige, razvijanje čitateljskih sposobnosti i navika kod učenika, pomaganje učenicima u pripremi, obradi i izradi referata, poticanje učenika na korištenje znanstveno-popularne literature, leksikona, enciklopedija i rječnika, provođenje Knjižničnog odgoja i obrazovanja od 1. do 8. razreda, čitanje i pričanje priča nižim razredima osnovne škole te čitateljski klub *Nebeski čitači.*

Suradnja s učiteljima i ostalim djelatnicima škole bila je iznimno uspješna. Odvijala se u izradi godišnjeg plana čitanja i obrade lektire, pri nabavi stručne i ostale literature te u provođenju medijske kulture.

* 1. **Stručni knjižnični poslovi**

U 2015./2016. godini stručne knjižnične poslove uvelike je olakšalo uvođenje interneta u knjižnicu u studenom 2015., ali nažalost, uslijed kvara računala u prosincu izgubljeni su svi podatci pohranjeni o radu knjižnice dotad, uključujući i statistiku posjeta i posudbe korisnika.

Na prijedlog knjižničarke u ožujku 2016., Školski odbor donio je odluku o provođenju redovite revizije u školskoj knjižnici. Revizija je još u tijeku. Nabave kupnjom u protekloj školskoj godini nije bilo zbog nedostatka sredstava, ali su inventarizirane dvije nove, darovane knjige.

* 1. **Kulturna i javna djelatnost**

Kulturna i javna djelatnost knjižnice u 2015./2016. bila je uspješna, obilježili su se važniji datumi kao što su prvi dan jeseni, Svjetski dan učitelja, Mjesec hrvatske knjige, Svjetski dan animiranog filma, tjedan ljubaznosti i tolerancije u studenom, Dan sjećanja na Vukovar, Dan prava čovjeka, Božić, Dan ružičastih majci, Uskrs, Dan planeta Zemlje i dr. izradom plakata, uređenjem panoa, čitanjem prigodnih djela, razgovorom i sl. U suradnji s učiteljicama razredne nastave organiziran je posjet autora slikovnice Ante Jergana koji je rodom iz Pridrage te ilustratora Julija Jelaske i posjet Kazalištu lutaka Zadar na predstavu *Božićno drvce* u režiji Vjere Vidov. Suradnja s Narodnom knjižnicom Novigrad uspješno se nastavila.

* 1. **Stručno usavršavanje**

Osim kontinuiranog praćenja pedagoške literature s područja knjižničarstva, te čitanja dječje književnosti i književnosti za mlade, kroz 2015./2016. školsku godinu sudjelovala sam na 2 održana županijska stručna skupa, u prosincu 2015. te u ožujku 2016. Sudjelovala sam i na državnom stručnom skupu *28.Proljetna škola školskih knjižničara RH*, održanog od 7. do 9. travnja 2016.godine u Zadru.

Izvješće sastavila:

Pridraga, 31.kolovoza 2016.g. Iva Medić, dipl.knjižničar i prof.

**IZVJEŠĆE NA KRAJU NASTAVNE GODINE 2015./2016. - LOGOPED:**

* Planirani godišnji plan i program rada logopeda – stručnog suradnika je ostvaren po navedenim područjima.
* U neposrednom radu s učenicima tijekom cijele školske godine ostvarivao se rehabilitacijski, dijagnostički i odgojno obrazovni rad i praćenje obrazovnih dostignuća učenika.
* Savjetodavni rad s roditeljima učenika s teškoćama u razvoju, upoznavanje roditelja s vrstom, stupnjem i značajkama teškoća odvijao se kontinuirano tijekom cijele godine.
* Suradnja s učiteljima održavala se redovito tijekom cijele školske godine i bila je uspješna.
* Redovito su vođene bilješke rada s učenicima u njihovim dosjeima.
* Tijekom cijele godine vodio se dnevnik rada logopeda.
* Redovito sam sudjelovala na Županijskim aktivima stručnih suradnika – defektologa, na međužupanijskim stručnim skupovima u organizaciji Agencije za odgoj i obrazovanje kao i na seminarima iz područja defektologije i logopedije.
* Stručno sam se usavršavala u području logopedije kao i odgoja i obrazovanja putem stručne literature, sudjelovanja na seminarima, predavanjima i radionicama.
* Redovito sam surađivala s Uredom državne uprave, odjelom za školstvo u Zadarskoj županiji.
* Suradnja s ravnateljem, pedagoginjom i psihologinjom bila je redovita i uspješna.
* Učenike od 1. do 4. razreda ispitala sam brzinu i točnost glasnog čitanja Jednominutnim testom, a o rezultatima razgovarala s učiteljicama.
* Procjena psihofizičke zrelosti djece prije upisa u prvi razred provedena je 15. travnja 2016. u suradnji s ostatkom stručne službe (pedagog, psiholog, liječnik, učitelj razredne nastave) nakon čega je obavljen i razgovor o dobivenim rezultatima s roditeljima djece.
* Jedan učenik drugog razreda i jedan učenik trećeg razreda obrađeni su od strane stručne službe postupkom utvrđivanja primjerenog oblika školovanja te su upućeni na školovanje po primjerenim programima za što su dobivena i Rješenja Ureda državne uprave u Zadarskoj županiji.

Pridraga, 08. srpnja 2016. Logoped: Ivana Marcelić

**IZVJEŠĆE NA KRAJU NASTAVNE GODINE 2015./2016.-PSIHOLOGINJA:**

Psihologinja je tijekom šk. god. 2015./16. sudjelovala u organizaciji rada škole, te planiranju, programiranju i realizaciji rada škole (GPP psihologa, školski kurikul).

Sudjelovanje na sjednicama učiteljskih i razrednih vijeća bilo je u skladu s rasporedom rada na 4 škole (ostale 3 su: OŠ Starigrad, OŠ Novigrad, OŠ Petra Zoranića Jasenice).

Psihologinja radi u nepunom radnom vremenu od 10 sati tjedno. U školi je svaki četvrtak i jedan petak u mjesecu prema rasporedu usklađenom s ostalim školama.

Redovito je provođen individualni rad s učenicima na prijedlog učitelja i/ili roditelja, te konzultativni razgovori s roditeljima i učiteljima.

Za roditelje učenika 1. razreda održala je roditeljski sastanak s temom „Potrebe djeteta školske dobi“. Surađivala je s učiteljicom vezano za učenike. Posebno se razgovaralo s majkom jednog djeteta zbog neprimjerenog ponašanja, a i mogućih teškoća u učenju.

U 2. razredu je redovito surađivala s učiteljicom. Proveden je postupak utvrđivanja primjerenog oblika školovanja za jednog učenika, a jedna učenica je testirana zbog emocionalne osjetljivosti, sve u suradnji s roditeljima. Održan je i sat razrednika s temom tolerancije. U 3. razredu proveden je postupak utvrđivanja primjerenog oblika školovanja za jednog učenika, a s jednim učenikom i njegovom majkom se pojačano radilo zbog popuštanja u učenju. Održan je sat razrednika s temom „Uspješan učenik“. U 4. Razredu održan je sat razrednika s temom „Razvoj samopouzdanja“ i roditeljski sastanak s temom „Prijelaz u 5. razred“. U 5. razredu održano je više satova razrednika s ciljem postizanja tolerancije među učenicima. Jedna učenica koja već ima rješenje o primjerenom obliku školovanja ponovno je testirana, u suradnji s roditeljima. U 6. razredu održan je sat razrednika s temom iz profesionalnog usmjeravanja „Kada je u redu maštati?“, a 7. razredu s temom „Svatko je jedinstven“. U suradnji sa ZZJZ proveden je i probir SDQ upitnikom učenika 7. razreda.

U 8. razredu održan je sat razrednika s temom upisa u srednju školu, a redovito su provođeni i individualni razgovori. Neki učenici upućeni su i u HZZ na dodatna testiranja.

Psihologinja radi i kao član Povjerenstva za utvrđivanje psihofizičkog stanja djece i primjerenog oblika odgoja i obrazovanja djece s teškoćama pa je u skladu s tim sudjelovala i u testiranju psihofizičke zrelosti za školu. Svi obveznici su zadovoljili.

Sudjelovala je i u opservaciji jednog učenika 2. razreda i jednog učenika 3. razreda. Povjerenstvo je za njih ishodovalo rješenja o nastavku redovnog školovanja uz individualizirani pristup.

Sudjelovala je i kao član u Povjerenstvu za školsko natjecanje iz geografije.

Sudjelovala je na seminarima u organizaciji AZOO, stručnim županijskim vijećima, kao i aktivima psihologa Zadarske županije. Usavršavala se u školi Starigrad na temama Pedagoška dokumetacija, Mucanje, Cjelovita kurikularna reforma (webinar), Digitalni obrazovni materijali u nastavi i Yammer, a u školi Braće Radić Pridraga na temu Disciplina u razredu. Usavršavala se i preko predavanja i radionica na temu NTC-sustav dr. Ranka Rajovića, Dar disleksije i predavanje O stresu. Aktivno je sudjelovala na XX. Danima psihologije u Zadru.

U ovoj školskoj godini surađivala je i sa institucijama u Zadarskoj županiji: ZZJZ, HZZ, CISOK, ambulantom školske medicine, Općom bolnica Zadar, Uredom državne uprave, Sveučilištem u Zadru i Edukacijsko-rehabilitacijskim fakultetom u Zagrebu.

Kolovoz, 2016. Stručni suradnik-psiholog:

Đurđica Jurjević, prof.

**V. KULTURNA I JAVNA DJELATNOST**

Veliki dio učenika sudjelovao je u izvannastavnim i izvanškolskim aktivnostima prema svojim sklonostima, sposobnostima, ali i uvjetima za realizaciju. Tako su naši učenici ove školske godine sudjelovali u sljedećim izvannastavnim aktivnostima: dramsko-recitatorskoj sekciji i dramskoj sekciji, ekološkoj sekciji (Mali ekolozi), Mladi geografi, nogometu, likovnoj sekciji, ritmici i zboru.

U suradnji škole i općine učenici su bili uključeni u društveno-koristan rad, ali i druge aktivnosti kao što su: kontinuirano uređenje okoliša škole, branje školskih maslina i sl. Uključili smo se i u akciju “Zelena čistka” gdje su učenici očistili okoliš škole ali i dio mjesne plaže te na taj način osvijestili potrebu za očuvanjem ljepota kraja u kojem žive. Veći dio učenika sudjelovao je u izvanškolskim aktivnostima u KUD-u Luzarica te u NK Hajduk- Pridraga. Za Božić je održana prigodna školska priredba, a za Dan škole organizirane su radionice na kojima su sudjelovali učenici sa svojim učiteljima u raznim radionicama te je održan nogometni turnir. Uskrs smo obilježili prigodnim ukrašavanjem pisanica, a prikladno su obilježeni i Poklade malim maškarama, za Dane kruha održana je izložba proizvodaa od brašna i plodova zemlje.

**VI. ZDRAVSTVENA I EKOLOŠKA ZAŠTITA UČENIKA**

O zdravstvenoj zaštiti učenika brinula se liječnica školske ambulante pri osnovnoj školi Smiljevac u Zadru, dr. Tatjana Mustać Matulj. Obavljeni su sistematski pregledi i cijepljenja učenika, većim dijelom u školi te po potrebi u školskoj ambulanti u Zadru. Održane su i tematske zdravstvene prezentacije.

**VII. STRUČNO USAVRŠAVANJE**

U školi djeluju aktivi razredne i predmetne nastave. Svi učitelji, stručni suradnici, ravnatelj i tajnica bili su uključeni u stručno usavršavanje na županijskoj i državnoj razini koliko su to dopuštale financijske mogućnosti.

**VIII. RAD STRUČNIH ORGANA I ORGANA UPRAVLJANJA**

UV, RV, VR, ŠO I VU radili su prema planu i programu za 2015./2016. školsku godinu, u skladu s planom i programom rada škole. Ravnatelj radi u svojstvu organizacijskog i pedagoškog rukovoditelja. Tijekom godine imao je uvid u neposrednu realizaciju rada u redovnoj nastavi i drugim oblicima rada u školi.

**IX. PRIJEDLOG MJERA ZA STVARANJE ADEKVATNIH UVJETA**

**I MJERA UNAPREĐENJA ODGOJNO-OBRAZOVNOG RADA**

**1.** Stručno popuniti redovnu nastavu.

**2.** Ažurirati izgradnju tri učionice i školske dvorane te sanirati krovište.

**3.** Dodatno opremiti školu potrebnim nastavnim sredstvima i pomagalima (dodatno opremiti kabinet iz informatike nakon što dobijemo adekvatnu prostoriju).

**4.** Osigurati više terenske integrirane nastave i nastojati uključiti školu u veći broj projekata.

**5.** U INA respektirati interese učenika i afinitete učitelja.

**6.** Prepoznati sposobnosti i ambicije učenika i uključiti ih u dodatnu nastavu i natjecanje. U dopunskoj nastavi individualnim pristupom pomoći učenicima slabijih sposobnosti.

**7.** U školi kontinuirano njegovati ozračje rada i veselja, solidarnosti, tolerancije, ljubavi, sigurnosti i drugih vrednota.

Pridraga, 22. rujna 2016. godine

Ravnatelj:

Antonio Zubčić

\_\_\_\_\_\_\_\_\_\_\_\_\_\_\_\_\_\_\_\_\_\_